Met: Cate Blanchett, Greg Kinnear, Keanu Reeves, Hillary Swank, Giovanni Ribisi
Draaiboek: Billy Bob Thornton, Tom Epperson
Soos gereelde lesers seker nou al weet, is ek nie lief vir rillers nie. Tog, toe ek onlangs in die ry staan om te gaan fliek, sien ek The gift se plakkaat, bekyk die rolverdeling, en verander net daar van plan. En al hou ek nie daarvan om te skrik nie, was dit tog n goeie idee.
Die spelers dra geweldig baie daartoe by om die relatief eenvoudige verhaaltjie (so n stukkie X-files sonder die flitse �) te laat oortuig. Maar dis nie verbasend nie:
Cate Blanchett was n ongelooflike Elizabeth I van Engeland, en is uit n Oscar gekroek deur n flou Gwyneth Paltrow. Ook in Oscar and Lucinda het sy haar staal getoon.
Hillary Swank het verlede jaar twee hoogs verdiende Goue Beeldjies vasgehou vir Boys dont cry (lees resensie elders in di� ruimte).
Greg Kinnear is genomineer as die gay kunstenaar in As good as it gets, en was onlangs in Nurse Betty (lees resensie elders in di� ruimte).
Keanu Reeves het ek nog selde in n fliek gesien  slegs die uitdagende My own private Idaho van Gus van Sant. Maar hier toon hy dat hy nie net n plakkaatgesiggie is nie.
Eers tydens die openingstitels merk ek dat een van die draaiboekskrywers Billy Bob Thornton is: sy opspraakwekkende Sling blade (1996), waarin hy ster, regisseur en skrywer was, speel ook af in die Amerikaanse Suide soos The gift. Thornton se betrokkenheid is nog n rede om die prent ernstig op te neem.
Blanchett is Anne Wilson, n skynbaar doodgewone enkelma van twee seuns in n klein dorpie in die Suide van die VSA. Maar sy het n gawe: sy kan deur aanvoelings, drome, visioene en spesiale kaarte dinge omtrent die toekoms agterkom. Wanneer die skoolhoof (Kinnear) haar aan sy verloofde voorstel, voel sy iets onaangenaams aan. Kort daarna verdwyn die verloofde en die polisie klop hoogs skepties maar ten einde raad by Anne aan. Sy help hulle om die lyk te kry.
Haar sukses bring haar egter in nog hewiger konfrontasie met Donnie Barksdale (Reeves), n aggressiewe vroueslaner wat Anne n heks noem en haar reputasie in die dorpie bedreig. Die belangrikste rede vir sy aggressie is Anne se raad aan sy vrou Valerie (Swank)  dat sy nie die mishandeling moet duld nie. Hierdie element van die verhaal maak dit ook duidelik dat haar gawe in ruim mate gebaseer is op gesonde verstand  haar gesprekke met haar kli�nte verskil nie veel van wat in n sielkundige se spreekkamer sou gebeur nie! Haar kontak met Buddy Cole (n intense Ribisi) moet teen di� agtergrond gesien word. Anne se getuienis help om Donny in die tronk te laat beland, maar sy dring later daarop aan dat die saak heropen moet word.
Uitstekende spel, n vlot verhaal, goeie en interessante effekte en bespiegeling of Anne se gawe n se�n of n vloek is. Ten slotte is The gift moontlik nie die mees oorspronklike riller nie, maar dis knap aanmekaar gesit en heel genietbaar.